**ZÁMENNÁ ZMLUVA**

uzavreté podľa § 611 a nasl. zákona č. 40/1964 Zb. - Občiansky zákonník

(ďalej len ako "**zmluva**")

1. **ZMLUVNÉ STRANY**
	* 1. **Obec Lipovce**

Lipovce 92, 082 36 Lipovce

IČO: 00 327 387

za ktorú koná: Ján Šatník – starosta obce

(ďalej aj ako „Obec“)

* + 1. **JUDr. Ondrej Petrán rod. Petrán**

 (ďalej aj ako „**Ondrej Petrán**“)

spolu ďalej aj ako **„zmluvné strany“**

1. **PREDMET ZÁMENY**
	1. Obec je výlučným vlastníkom nehnuteľnosti nachádzajúcej sa v k. ú. Lipovce, obec Lipovce, okres Prešov zapísanej na LV č. 1 – novovytvorenej parcely v súlade s vypracovaným geometrickým plánom č. 14276551-5/2022, vypracovaným Milanom Botkom - GEODET dňa 07.01.2022, autorizačne overeným Ing. Ľubomírom Valkučákom dňa 10.01.2022 a úradne overeným Okresným úradom Prešov, katastrálnym odborom dňa 12.01.2022 pod číslom G 1 – 27/2022 a to – parcela registra „C“ č. 12/2 o výmere 784 m2, druh pozemku záhrada v podiele 1/1, ktorá bola odčlenená od pôvodnej parcely registra „C“ č. 12 o výmere 1388 m2, druh pozemku záhrada.
	2. Ondrej Petrán je výlučným vlastníkom pozemku – parcela C-KN, parc. č.272/10, o výmere 800 m2, druh pozemku zastavaná plocha a nádvorie, evidovaný na LV č. 18, k.ú. Lipovce, obec Lipovce, okres Prešov v podiele 1/1.
	3. Zmluvné strany touto zmluvou zamieňajú medzi sebou pozemky uvedené v bode 2.1. a 2.2. tejto zmluvy.
2. **ZÁMENA**
	1. Zmluvné strany zamieňajú medzi sebou pozemky tvoriace predmet zámeny tak, že:
		1. Obec prevádza na Ondreja Petrána výlučné vlastnícke právo k novovytvorenej parcele v súlade s vypracovaným geometrickým plánom č. 14276551-5/2022, vypracovaným Milanom Botkom - GEODET dňa 07.01.2022, autorizačne overeným Ing. Ľubomírom Valkučákom dňa 10.01.2022 a úradne overeným Okresným úradom Prešov, katastrálnym odborom dňa 12.01.2022 pod číslom G 1 – 27/2022 a to – parcela registra „C“ č. 12/2 o výmere 784 m2, druh pozemku záhrada v podiele 1/1.
		2. Ondrej Petrán prevádza na Obec výlučné vlastnícke právo parcele č. 272/10, o výmere 800 m2, druh pozemku zastavaná plocha a nádvorie, evidovanej na LV č. 18, k.ú. Lipovce, obec Lipovce, okres Prešov v podiele 1/1.
3. **ĎALŠIE PRÁVA A POVINNOSTI ZMLUVNÝCH STRÁN**
	1. Návrh na vklad vlastníckeho práva podľa tejto zmluvy je povinný podať Ondrej Petrán, ktorý zároveň znáša náklady spojené s katastrálnym konaním a vyhotovením zmluvy.
	2. Zmluvné strany deklarujú, že dňom podpisu tejto zmluvy oboma zmluvnými stranami sú tieto oprávnené užívať a držať novo nadobudnuté pozemky tvoriace predmet zámeny bez obmedzení.
	3. Trhová hodnota predmetných nehnuteľností predstavuje sumu vo výške 15,- € za m2. Ondrej Petrán prevádza na obec výmeru 800 m2 a Obec Lipovce prevádza na Ondreja Petrána výmeru 784 m2, rozdiel predstavuje 16 m2, pričom hodnota rozdielu predstavuje sumu 240,- €, ktorá bude vysporiadané samostatnou dohodou.
4. **SPLNOMOCNENIE**
	1. Zmluvné strany sa dohodli, že návrh na vklad vlastníckeho práva príslušnému okresnému úradu sú oprávnené podať obe zmluvné strany.
5. **ZÁVEREČNÉ USTANOVENIA**
	1. Táto zmluva nadobúda platnosť dňom podpísania zmluvnými stranami a účinnosť dňom nasledujúcim po zverejnení zmluvy na webovej stránke Obce, pričom účinky prevodu vlastníckych práv nastávajú okamihom povolenia vkladu vlastníckeho práva do katastra nehnuteľností
	2. Túto zmluvu možno meniť a dopĺňať len písomným dodatkom podpísaným všetkými účastníkmi zmluvy. To sa netýka opravy zjavných nesprávností a chýb zmluvy.
	3. Zmluva je vyhotovená v štyroch (4) vyhotoveniach, z toho dve vyhotovenia sú určené na podanie katastrálnemu odboru Okresného úradu v Prešove, a po jednom vyhotovení obdrží každá zmluvná strana.
	4. Zmluvné strany obsahu zmluvy porozumeli, vyhlasujú, že táto bola uzavretá podľa ich pravej a slobodnej vôle a na znak súhlasu s jej obsahom túto vlastnoručne podpisujú.

V Lipovciach, dňa 29.03.2022

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obec Lipovce JUDr. Ondrej Petrán**

**Ján Šatník - starosta**